
(Odobritev)
Evropski parlament,
–	ob upoštevanju osnutka sklepa Sveta (05480/2026),
–	ob upoštevanju Sporazuma v obliki izmenjave pisem med Evropsko unijo in Kraljevino Maroko o spremembi in dopolnitvi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA) (05481/2026),
–	ob upoštevanju zahteve za odobritev, ki jo je Svet podal v skladu s členom 186 in členom 218(6), drugi pododstavek, točka (a)(v), Pogodbe o delovanju Evropske unije (C10‑0092/2026),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za industrijo, raziskave in energetiko (A10-0151/2026),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Kraljevine Maroko.

